9. การควบคุมภายใน

จากการประชุมคณะกรรมการบริษัทครั้งที่ 1/2555 เมื่อวันที่ 22 กุมภาพันธ์ 2555
โดยมีคณะกรรมการตรวจสอบทั้ง
3ท่านเข้าร่วมประชุมเพื่อให้ความเห็นเกี่ยวกับความเพียงพอและเหมาะสมของระบบการควบคุมภายใน
คณะกรรมการบริษัทได้ประเมินความเพียงพอของระบบการควบคุมภายในตามแบบประเมินของคณะกรรมการกำกับหลักทรัพย์และตลาดหลักทรัพย์
ซึ่งมีการประเมินการควบคุมภายในทั้ง 5 ส่วน คือ องค์กรและสภาพแวดล้อม การบริหารความเสี่ยง
การควบคุมการปฏิบัติงานของ ฝ่ายบริหาร ระบบสารสนเทศและการสื่อสารข้อมูล
และระบบการติดตาม คณะกรรมการบริษัทมีความเห็นว่า
บริษัทฯมีระบบการควบคุมภายในอยู่ในระดับเหมาะสมเพียงพอ สรุปในแต่ละหัวข้อได้ ดังนี้

องค์กรและสภาพแวดล้อม

บริษัทฯและบริษัทย่อยมีโครงสร้างองค์กรและสภาพแวดล้อมที่ดีส่งผลให้ระบบการควบคุมภายในมีประสิทธิภาพในระดับที่เหมาะสมโดยบริษัทฯได้จัดโครงสร้างองค์กรกำหนดหน้าที่ความรับผิดชอบแยกตามสายงานที่สอดคล้องกับกลยุทธ์การดำเนินธุรกิจและการกำกับดูแลกิจการโดยมีหน่วยงานตรวจสอบภายในเป็นหน่วยงานอิสระรายงานตรงต่อคณะกรรมการตรวจสอบ

บริษัทฯมีการกำหนดเป้าหมายธุรกิจโดยการจัดทำแผนงานและงบประมาณประจำปีเพื่อวัดผลและเป็นแนวทางในการปฎิบัติงานของพนักงานสร้างแรงจูงใจพนักงานที่สมเหตุสมผลและเพียงพอกำหนดระบบควบคุมจริยธรรมเป็นนโยบายและมีแผนการปฏิบัติงานที่ชัดเจนที่ให้ฝ่ายบริหารและพนักงานปฏิบัติตนไม่ให้ก่อให้เกิดความขัดแย้งทางผลประโยชน์กับบริษัทฯและบริษัทย่อยโดยมีนโยบายการกำกับดูแลกิจการให้สอดคล้องกับหลักการและแนวปฏิบัติของตลาดหลักทรัพย์ฯซึ่งได้เปิดเผยไว้ในรายงานประจำปี
2554 รวมถึงการกำหนดระเบียบวิธีปฏิบัติในขั้นตอนการปฏิบัติงานทั่วไป
คู่มือคุณภาพคู่มืออำนาจดำเนินการในการอนุมัติแต่ละระดับ ที่เป็นระบบ รัดกุม
รวมถึงการปฏิบัติต่อลูกค้าและคู่แข่งขันด้วยความเป็นธรรม

การบริหารความเสี่ยง

บริษัทฯและบริษัทย่อยกำหนดให้แต่ละหน่วยงานมีการประเมินความเสี่ยงรวมถึงผลกระทบที่อาจเกิดขึ้นพร้อมแนวทางการป้องกัน
และแก้ไข อย่างเป็นระบบรวมถึงมีการติดตามปัจจัยต่างๆ
ที่อาจทำให้เกิดความเสี่ยงขึ้นทั้งปัจจัยภายในและปัจจัยภายนอกอยู่ตลอดเวลา เช่น การผลิต
การตลาด อัตราแลกเปลี่ยนและบุคลากร
เป็นต้นโดยแต่ละหน่วยงานจะมีการติดตามและรายงานผลให้กับผู้บริหารตามลำดับชั้นซึ่งหากมีความเสี่ยงใดๆเกิดขึ้นก็จะมีการพิจารณาและกำหนดมาตรการเพื่อลดความเสี่ยงเหล่านั้นไปพร้อมๆกันทั้งนี้จะมีการรายงานผลทั้งหมดต่อคณะกรรมการของบริษัทฯเพื่อรับทราบและกำหนดเป็นแนวนโยบายในการป้องกันความเสี่ยงนั้นๆแจ้งให้กับพนักงานทุกคนรับทราบและใช้เป็นแนวทางปฏิบัติรวมถึงการติดตามป้องกันความเสี่ยงดังกล่าวไม่ให้มีผลกระทบกับบริษัทฯและบริษัทย่อยอีกในอนาคตโดยเฉพาะในปี2554บริษัทฯได้รับผลกระทบจากมหาอุทกภัยซึ่งส่งผลให้มีความเสียหายต่อทรัพย์สินและต้องหยุดการผลิตระยะหนึ่งแต่บริษัทฯก็สามารถฟื้นฟูและกลับมาดำเนินงานได้อย่างรวดเร็วรวมถึงฝ่ายจัดการได้มีการวางแผนวิเคราะห์ความเสี่ยงและหาแนวทางป้องกันอย่างเป็นระบบสำหรับเหตุการณ์ที่อาจเกิดขึ้นอีกในอนาคต

การควบคุมการปฏิบัติงานของฝ่ายบริหาร

บริษัทฯ และบริษัทย่อยมีการกำหนดขอบเขตหน้าที่ ขั้นตอน
และอำนาจในการดำเนินการใดๆของฝ่ายบริหารและผู้มีอำนาจในแต่ละลำดับชั้นอย่างชัดเจนโดยจัดทำเป็นระเบียบปฏิบัติของบริษัทฯแจ้งให้กับพนักงานที่เกี่ยวข้องซึ่งทุกกิจกรรมมีการติดตามตรวจสอบและสอบทานการปฏิบัติให้เป็นไปตามระเบียบและข้อกำหนดของกฎหมายโดยหน่วยงานตรวจสอบภายในทั้งนี้คณะกรรมการตรวจสอบได้พิจารณาทบทวนและอนุมัติแผนการตรวจสอบประจำปีเพื่อให้ครอบคลุมทุกกระบวนการปฏิบัติงานที่มีความเสี่ยงสูงบริษัทฯมั่นใจว่าหน่วยงานต่างๆมีการควบคุมภายในในการปฏิบัติงานที่เพียงพอตอบสนองความเสี่ยงในการดำเนินงานทั้งด้านการเงิน
การปฏิบัติตามกฎหมาย ข้อบังคับ
ระเบียบกฎเกณฑ์ต่างๆรวมถึงได้พิจารณาประเด็นสำคัญที่ตรวจพบโดยหน่วยงานตรวจสอบภายในและ
ผู้ตรวจสอบภายนอกมีการติดตามอย่างใกล้ชิดรายงานให้ฝ่ายบริหารและผู้เกี่ยวข้องทราบเพื่อปรับปรุงแก้ไขปัญหาและทำมาตรการป้องกัน
มิให้เกิดปัญหาโดยที่ผ่านมาบริษัทฯและบริษัทย่อยไม่เคยกระทำการใดๆที่ฝ่าฝืนกฎหมายสำหรับการทำธุรกรรมกับกิจการหรือบุคคลผู้เกี่ยวข้องกันบริษัทฯและบริษัทย่อยให้มีการดำเนินการตามข้อกำหนดของคณะกรรมการกำกับหลักทรัพย์และตลาดหลักทรัพย์และตลาดหลักทรัพย์แห่งประเทศไทยโดยการทำธุรกรรมให้ถือเสมือนเป็นบุคคลภายนอกคำนึงถึงประโยชน์สูงสุดของบริษัทฯและบริษัทย่อยเป็นสำคัญซึ่งธุรกรรมดังกล่าวจะดำเนินการตามหลักการที่ได้รับอนุมัติจากคณะกรรมการบริษัทฯโดยหน่วยงานตรวจสอบภายในเป็นผู้ติดตามสอบทานการปฏิบัติรวมถึงรายงานข้อมูลของธุรกรรมที่เกิดขึ้นให้คณะกรรมการตรวจสอบรับทราบและพิจารณาทุกไตรมาส

ระบบสารสนเทศและการสื่อสารข้อมูล

ด้านระบบสารสนเทศและการสื่อสารข้อมูลบริษัทฯจัดให้มีการสื่อสารทั้งภายในและภายนอกองค์กรอย่างมีประสิทธิภาพมีการจัดเก็บเอกสารประกอบการบันทึกบัญชีไว้ครบถ้วนเป็นหมวดหมู่และใช้นโยบายบัญชีตามหลักการบัญชีที่รับรองทั่วไปมีการนำSoftware
SAP มาใช้เพื่อเสริมประสิทธิภาพในการวางแผนการใช้ทรัพยากร และการบริหารข้อมูลทางการบัญชี
การเงิน การซื้อ การขาย การบริหารสินค้าคงคลัง และข้อมูลการวางแผนการผลิต
เพื่อให้ได้ข้อมูลที่ถูกต้องรวดเร็วมีความแม่นยำซึ่งจะทำให้ฝ่ายบริหารรับรู้ข้อมูลและสามารถตัดสินใจได้อย่างรวดเร็วพร้อมทั้งมีมาตรการเพื่อความปลอดภัยของระบบสารสนเทศโดยได้วางมาตรการป้องกันความเสี่ยงที่อาจจะเกิดขึ้นจากระบบสารสนเทศ

ในการประชุมคณะกรรมการและผู้ถือหุ้นบริษัทฯมีการจัดส่งจดหมายเชิญประชุมพร้อมทั้งมีข้อมูลประกอบที่เพียงพอต่อการตัดสินใจโดยเฉลี่ยจัดส่งให้ทราบล่วงหน้าไม่น้อยกว่า7วันและกำหนดให้มีเลขานุการบริษัทฯให้คำแนะนำด้านกฎหมายและกฎเกณฑ์ต่าง
ๆที่คณะกรรมการบริษัทฯต้องทราบ ดูแลกิจกรรมของคณะกรรมการบริษัทฯ
ประสานงานให้มีการปฏิบัติตามมติคณะกรรมการบริษัทฯ
เป็นศูนย์กลางในการจัดทำและจัดเก็บเอกสารสำคัญต่าง ๆ ได้แก่ ทะเบียนกรรมการ
หนังสือนัดประชุมกรรมการ รายงานการประชุมกรรมการ หนังสือนัดประชุมผู้ถือหุ้น
และรายงานการประชุมผู้ถือหุ้น

คณะกรรมการตรวจสอบได้พิจารณาร่วมกับผู้สอบบัญชีหน่วยงานตรวจสอบภายในและผู้เกี่ยวข้องเกี่ยวกับการจัดทำงบการเงินของบริษัท
อย่างน้อยปีละ 1 ครั้ง เพื่อให้มีความมั่นใจว่า บริษัทฯ
มีการใช้นโยบายบัญชีตามหลักการบัญชีที่รับรองทั่วไป
และเหมาะสมกับลักษณะธุรกิจของบริษัทฯรวมถึงการเปิดเผยข้อมูลอย่างเหมาะสม

ระบบการติดตาม

บริษัทฯมีการประชุมคณะกรรมการบริษัทฯ ในปี2554 รวม 5 ครั้ง
ฝ่ายบริหารของบริษัทฯและบริษัทย่อยมีระบบการ
ติดตามผลการดำเนินธุรกิจเปรียบเทียบกับเป้าหมายและแผนงานหรืองบประมาณในด้านต่างๆเป็นประจำทุกเดือนและมีการแก้ไขปรับปรุงให้เหมาะกับสถานการณ์ในขณะนั้นๆอยู่ตลอดเวลา

คณะกรรมการตรวจสอบมีการประชุมรวม4ครั้งโดยมีสำนักตรวจสอบภายในที่ทำการตรวจสอบอย่างเป็นอิสระเพื่อรายงานข้อบกพร่องที่เป็นสาระสำคัญที่ตรวจพบต่อคณะกรรมการตรวจสอบและคณะกรรมการบริษัทเพื่อพิจารณาสั่งการให้มีการแก้ไขภายในเวลาที่เหมาะสมโดยบริษัทฯได้จัดทำกรอบอำนาจหน้าที่ในการดำเนินการตรวจสอบการดำเนินงานอย่างสม่ำเสมอจัดทำแผนงานประจำปีและรายงานผลการตรวจสอบให้แก่คณะกรรมการตรวจสอบบรับทราบและต้องทำรายงานให้คณะกรรมการบริษัทรับทราบทันทีที่มีเหตุการณ์ที่มีผลกระทบร้ายแรงต่อการประกอบกิจการของบริษัทฯเช่น
ด้านการผลิตการดำเนินกิจการการทุจริตหรือการฝ่าฝืนกฎหมายของพนักงานหรือผู้บริหารที่เกี่ยวข้องกับบริษัทฯ
เป็นต้น ซึ่งอาจมีผลกระทบต่อชื่อเสียงของบริษัทฯ

จากการประเมินระบบการควบคุมภายในของบริษัทฯในด้านต่างๆ5ส่วนดังกล่าวข้างต้นคณะกรรมการเห็นว่าบริษัทฯมีระบบการควบคุมภายในที่มีความเหมาะสมเพียงพอแล้ว